OpenLLM-France/wikimedia huggingface dataset:
# Oïl hizkuntzak

Oïl hizkuntzak (Langues d'oïl) galo-erromantze hizkuntza taldearen izendapen linguistiko eta historikoa da. Horren bidez Erromatar Galia zenaren hizkuntza eremua izendatzen da, hau da, gaur egungo Frantzia iparraldea, Belgikaren parte bat (Valonia) eta Kanaleko uharteak (Erresuma Batua). Oïl hizkuntzen lekua frantsesak hartu zuen (zeina, halaber, oïl hizkuntzetako bat den) hizkuntza ofizial eta nagusi gisa, Kanaleko uharteetan izan ezik, non ingelesa nagusi baita.

## Banaketa

Hizkuntzalaritzak Frantziako hizkuntzak (eta estatu horren muga inguruetan) hiru talde handitan bereizten dituzte: oc hizkuntzak eta oïl hizkuntzak talde nagusiak dira, eta bien arteko trantsiziozko taldea frankoprovenzerarena da.
Oïl hizkuntzek dialektoen continuum bat osatzen dute.
* Erdialdeko oïl hizkuntzak
** Francien edo Parisien
*** Frantsesa
**** Quebec-eko frantsesa
***** Joual
**** Acadiako frantsesa
***** Cajun frantsesa
*** Orleanera
* Iparraldeko oïl hizkuntzak
** Valoiera
** Picard
** Xanpainera
* Ekialdeko oïl hizkuntzak
** Borgoinera
** Franche-Comtera
** Lorrenera
* Mendebaldeko oïl hizkuntzak
** Normandiera eta hortik sortutako hizkuntzak
*** Anglo-Normandiera (hila)
*** Auregnais (hila, Alderneyn onarpen formala duena)
*** Cotentinera
*** Guernesiera (Dgèrnésiais) (Guernseyn mintzatua)
*** Jerseiera (Jerseyn mintzatua)
**** Sarkera (Sercquiais) (Sark-en mintzatua)
** Galoa (Bretainia ekialdean mintzatua)
** Poitevinera eta Saintongeaisera (Poitou, Saintonge eta Angoumoisen mintzatua)
*** Maraichinera

## Ikus, gainera

* Oc hizkuntzak
* Frantziako hizkuntzak

## Kanpo estekak

* Datuak: Q37351
* Multimedia: Oïl languages / Q37351
# Oñati Saria

Oñati Saria urtero Oñatin antolatutako txirrindularitza lasterketa da. Lehendabizikoz, 1988an egin zuten.

## Palmaresa

| Urtea | Garailea | Bigarrena | Hirugarrena |
| 1988 | | | |
| 1989 | | | |
| 1990 | | | |
| 1991 | Werner Nijboer | | |
| 1992 | Ángel Hierro | | |
| 1993 | Iñigo Roldan | | |
| 1994 | Alberto Lopez de Munain | | |
| 1995 | Josu Isasi | | |
| 1996 | Gorka Gerrikagoitia | | |
| 1997 | Eladio Jiménez | | |
| 1998 | José Iván Gutiérrez | | |
| 1999 | Unai Barazabal | Ángel Vázquez | Miguel Mancho |
| 2000 | Luis Pérez Romero | Unai Barazabal | José Daniel Aguado |
| 2001 | Andoni Aranaga | Asier Atxa | Javier Ruiz de Larrinaga |
| 2002 | Unai Elorriaga | Iban Mayoz | Igor Antón |
| 2003 | Ander Urizar | Iban Iriondo | Iñaki Anzizar |
| 2004 | Asier Corchero | Xabier Urkidi | Eriz Ruiz de Erentxun |
| 2005 | Javier Iriarte | Jon Mariñelarena | Andoni Lafuente |
| 2006 | Pablo Torres | Javier Aramendia | Delio Fernández |
| 2007 | Benet García | Gurutz Larrea | Gutiérrez |
| 2008 | Jon Aberasturi | Javier Bidorreta | José Carlos Lara |
| 2009 | Noel Martín | Jon Aberasturi | Enrique Sanz |
| 2010 | José Manuel González | Jesús Ezquerra | Jordi Simón |
| 2011 | Fernando Grijalba | Aitor González Prieto | Jon Larrinaga |
| 2012 | Miguel Ángel Benito | Darío Hernández | Ibai Salas |
| 2013 | Jaime Roson | Miguel Ángel Benito | Jesús Alberto Rubio |
| 2014 | Eneko Lizarralde | Asier Unanue | Alex Aranburu |
| 2015 | Alex Aranburu | Asier Unanue | Julen Amezketa |
| 2016 | Óscar Rodríguez Garaikoetxea | Sergio Samitier | Jokin Etxabe |
| 2017 | Álvaro Cuadros | Jokin Aranburu | Aitor Rodríguez |
| 2018 | Jaume Sureda | Unai Cuadrado | Jon Agirre |
| 2019 | Juan Fernando Calle | Asier Etxeberria | Jon Agirre |
| 2020 | Pelayo Sánchez | Xabier Isasa | Unai Iribar |
| 2021 | Unai Iribar | Xabier Isasa | Enekoitz Azparren |
| 2022 | Pablo Castrillo | Unai Esparza | Yanne Dorenbos |
| 2023 | Julen Arriolabengoa | Ander Ganzabal | Dylan Westley |
| 2024 | Javier Ibáñez | Jan Castellón | Ander Ganzabal |

## Erreferentziak

* ↑ http://www.siteducyclisme.net/.+Oñate Sariaren palmaresa. .
* ↑ Benet Garciak irabazi du 20. Oñati saria
* ↑ XXI Oñati Saria
* ↑ XXII Oñati Saria
* ↑ XXIII Oñati Saria
* ↑ XXIV Oñati Proba
* ↑ XXV Oñati Proba
* ↑ XXVI Oñati Proba
* ↑ XXVII Oñati Proba
* ↑ XXVIII Oñati Proba
* ↑ XXVIII Oñati Proba
* ↑ XXX Oñati Proba
* ↑ XXXI Oñati Proba
* ↑ XXXII Oñati Proba
* ↑ XXXIII Oñati Proba
* ↑ XXXIV Oñati Saria
* ↑ Pablo Castrillo txirrindulariak irabazi du Oñati Saria
* ↑ Julen Arriolabengoa eskoriatzarrak irabazi du 36. Oñati Saria
* ↑ Caja Ruralentzat izan da Oñati Saria

## Kanpo estekak

* Datuak: Q18589985
# Oñati irratia

Oñati Irratia Gipuzkoako Oñati herriko irratia da, herriko udalaren ekiminez emititzen duen irratia. 1991. urteko maiatzean jaio zen, herritarrak informatzearekin batera euskara sustatzeko asmoz. Herriko albisteak, agenda deialdiak, kirolak, lehiaketak, elkarrizketak, erreportajeak... emititzen ditu, FMko 107,4 frekuentzian zein interneten.
Astelehenetik ostiralera bitarteko emisioak eskaintzen ditu, eguerdian eta arratsaldean (eta gauean bi saioen errepikapena). 2016ko maiatzean, 25. urteurrena dela eta, saio bereziak antolatu zituzten herrian zehar.

## Ikus, gainera

* Euskarazko irrati kateak

## Kanpo estekak

* www.oñati.eus irratiaren webgunea.
* Datuak: Q25473707
# Oñatibia (argipena)

Oñatibia (gaztelaniaz: Oñativia) hainbat pertsonaren deitura da. Hona hemen euskarazko Wikipedian artikulua dutenen zerrenda:
* Felicitas Oñatibia (1887-1971), maistra.
* Gregorio Hombrados Oñatibia (1902-1978), margolaria.
* Santiago Urtizberea Oñatibia (1909-1985), futbolari eta entrenatzailea.
* Jon Oñatibia Audela (1911-1979), idazle eta txistularia.
* Manuel Oñatibia (1916-1997), idazlea.
# Oñarte

Oñarte Morga udalerriko auzoa da. 2008ko urtarrilaren 1eko erroldaren arabera, 36 biztanle ditu.

## Demografia eta biztanleria

Oñarteko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 31 | 29 | 29 | 32 | 32 | 37 | 41 | 39 | 36 |

## Ikus, gainera

* Morga

## Kanpo estekak

* Datuak: Q12265416
# PET

PET izan daiteke:
* Poli(etilen tereftalato)a, botilak, ontziak eta ehunak egiteko asko erabiltzen den plastiko-mota;
* Positron emission tomography, positroi-igorpenaren bidezko tomografia.
# PDCA

PDCA (Plan, Do, Check, Act ingelesezko hitzetatik sortutako akronimoa), Shewart zikloa edo Deming zikloa izenez ere ezaguna, enpresa eta bestelako erakundeen etengabeko hobekuntza eta kalitaterako metodologia bat da, jatorrian Walter Shewhart estatistikariak eta William Edwards Deming irakasle eta aholkulariak proposatutakoa. Hasiera batean, Plan-Do faseetara mugatu zen, baina Peter Drucker kudeatzaileak Check eta Act faseak gehitu zituen, etengabeko kalitatearen alde, kalitate-zirkuluak integratzeko. Izan ere, kalitatearen kudeaketak PDCA zikloa erabiltzen du planifikazio estrategiak modu egokian bideratzeko, horretarako inguruneko alderdiak baloratuz (Check) eta gero ingurunean jarduteko (Act), planifikaziora bueltatzeko beste behin, ingurunea aldatzeko mugimenduak eginez. Filosofia hori garatuz, JP Morgan banketxeak enpresak aztertu zituen, inbertsioak egin behar zituzten ala ez erabakitzeko, eta enpresen %90etan mozkinak eman zituzten, JP Morgan banketxeak haietan PDCA zikloa inplementatu ondoren. Ikerketek diotenez, PDCA metodologiaren bitartez inbertsioen %80 bihurtzen dira errentagarri.
Pauso hauetan laburbiltzen da:
* Plan edo planifikatu: helburuak ezarri eta helburu horietarako politika eta programak zehaztu;
* Do edo egin: ezarritako politika eta programei ekin;
* Check edo egiaztatu: emaitzak jaso eta helburuak bete diren aztertu;
* Act edo zuzendu: helburu eta emaitzen arteko diferentzien kasuak aztertu edo beharrezko erabakiak hartu eta zuzenketak egin.
Zikloa etengabe burutu behar da, helburu berriak etengabe planteatuz, erabateko kalitatearen alde.

## Ikus, gainera

* AMIA analisi.
* SMART irizpideak.

## Kanpo estekak

* Datuak: Q820214
* Multimedia: PDCA / Q820214
# PEC Zwolle

PEC Zwolle (izen osoa Prins Hendrik Ende Desespereert Nimmer Combinatie Zwolle), Herbehereetako futbol taldea da, Zwolle hirikoa. Herbehereetako kopa bat irabazi du, 2014koa.

## Historia

Taldea 1910 urtean sortu zen Prins Hendrik Ende Desespereert Nimmer Combinatie (PEC) izenarekin, izan ere Zwolle hiriko Prins Hendrik eta Ende Desespereert Nimmer taldeek bat egitetik eratu baitzen. 1928 urtean Kopako finala jokatu zuen baina Heemstedek 2-0 garaitu zuen. 1955 urtean profesional bihurtu zen. 1969an Zwolsche Boys (1918) taldearekin egin zuen bat eta gaur egungo PEC Zwolle izena hartu zuen.
1977an berriz jokatu zuen Kopako finala, bigarren mailako taldea izanik, eta oraingoan FC Twente izan zuen borrero luzapenean 3 gol sartu zizkiolarik. Bolada onean zegoen ordea eta 1978an lortu zuen lehen mailara iristea eta lehenengo denboraldi horretan lorturiko 8. postua izan da orain arte lortu duen emaitzarik onena.
1982 urtean izena aldatu zuen PEC Zwolle'82 bihurtuz.
1990 urtean porrot egin zuen ekonomikoki eta taldea FC Zwolle izenarekin birsortu zen. Beheko mailetatik hasi behar izan zuen eta hainbat urtetan play-offa jokatu ondoren 2002an lortu zuen lehen mailara itzultzea. Ordutik portu apalak lortu ditu baina 2014 urtean lehenengo titulua eskuratu du, Herbehereetako Kopa, finalean Ajax Amsterdam talde indartsuari 5-1 emaitzaz irabaziz. 2015ean berriz ere finalera iritsi da baina oraingoan ezin izan du irabazi.
2013an aurreko PEC Zwolle izena berreskuratzea erabaki zuen.

## Palmaresa
### Herbehereetan: 1

* Herbehereetako liga (0):
** posturik onena 8.a 1978-79an
* Herbehereetako kopa:
** Txapelduna (1): 2014.
** Finalista (3): 1928, 1977, 2015.

## Kanpo estekak

* (Nederlanderaz) Taldearen webgune ofiziala
* Datuak: Q269151
* Multimedia: PEC Zwolle / Q269151
# PER (argipena)

PER akronimoak adiera zenbait ditu:
* Price Earning Ratio, burtsako funtsezko analisian erabilitako adierazle bat;
* Plan de Empleo Rural, Espainiako nekazaritza langile langabetuentzako laguntza-plana;
* Pôle d'excellence rurale, Frantzian landa eskualdeetan proiektuak sustatzeko programa.

## Kanpo estekak

* Datuak: Q174173
# PEGIDA

Mendebaldearen Islamizazioaren Aurkako Europar Abertzaleak edo PEGIDA (alemanez: Patriotische Europäer gegen die Islamisierung des Abendlandes) Alemaniako mugimendu politiko nazionalista, ultraeskuindar eta antiislamista bat da, 2014ko urrian Dresden hirian sortua. Gehiegizko immigrazioaren eta Angela Merkel kantzilerraren aurkako protestak egiten dituzte, eta Alemania ekialdean du indarrik handiena.

## Sorrera eta garapena

2014an hasi ziren astelehenetako protestak, abenduaren 22an hamaikagarren deialdia egin zuten, eta azkenen manifestazioetan 15.000 pertsona baino gehiago bildu ziren.
2015eko urtarrilaren 19an, PEGIDAk Dresdengo bilkura bertan behera utzi zuen, talde antifaxistek horren aurka bertan kontzentrazioa deitu zutelako ordu berean. Alemaniako beste hiri batzuetan ere arrazakeria eta xenofobiaren aurkako bilkurak egin zituzten.
Urtarrilaren 21ean, PEGIDA taldeko liderrak bere taldea utzi zuen Adolf Hitlerrekin parodia bat egiteagatik.

## Ideologia

Abenduaren 15eko astean, lehenengo aldiz, idatzizko aldarrikapen programa egin zuten, izan ere, bitartean Interneten zabaltzen zuten euren pentsamendua. Hala ere, Interneten euren mezuak askoz modu leunagoan argitaratzen zituzten. Facebooken immigrazioarekin bukatzeko neurriak aldarrikatzen zuten, Alemania «etorkinez gainezka» zegoelako. Asiloaren eske zeudenen aurka ere egiten zuten eta eurei babesa emateko egoitzen aurka egin zien PEGIDA kanpainak.
Bere aldarrikapenean, PEGIDAk Alemaniako kultura judeo-kristaua babesten du eta musulman moderatuekiko tolerantzia erakusten du. Baina, islamistak misoginotzat jotzen ditu.

## Erreakzioak

Ezkerrak eta talde antifaxistek atzean eskuin muturra zegoela jakitean (NPD Die Heimat alderdi neonaziko eta AfD Alemaniarentzako Alternatiba euroeszeptikoko kideek babesa eman ziotelako) zenbait hiritan PEGIDAren aurkako manifestazioak egin zituzten.
CDU eta CSU alderdi kristau-demokratek beste alderdiek baino gutxiago egin zuten aurka, izan ere, PEGIDA mugimenduaren pentsamendua oso hurbil zeudelako euren diskurtso kontserbadoretik, hala nola, delituak egiten dituzten etorkinen aurkako jarreran.
Die Linke ezkerreko alderdiaren Gai Antifaxistetarako bozeramailea zen Kerstin Koeditzen ustez, «neonaziek, NPDkoek eta AfDkoek hartzen dute parte protestetan».

## Erreferentziak

* 1 2 3 4 5 Samara Velte, «Xenofobiaren sarrera txartela», Berria, 2014-12-23
* ↑ «Pegidaren Dresdengo gaurko protesta bertan behera utzi dute» Berria 2015/01/19.
* ↑ «Pegidako liderrak taldea utzi du», Berria, 2015-01-22
* ↑ S. V., ««Neonaziek, NPDkoek eta AfDkoek hartzen dute parte protestetan»», Berria, 2014-12-23

## Kanpo estekak

* Datuak: Q18609063
* Multimedia: PEGIDA / Q18609063
# PEF

Furandikarboxyleta polietilenoa (PEF) biomasa eta CO2-a erabiliz sortzen den plastiko mota bat da. Biomasa landare ez-jangarrietatik edo nekazarien hondakinetatik atera ahal da. Proiektu hau oraindik ezin da eskala handian egin, prozesu honek energia ez-berriztagarri asko kontsumitzen baitu. Standford-eko unibertsitatean, Estatu Batuak, garatzen ari da plastiko mota hau.
Plastiko mota honek ohiko plastikoa (PET) baino oxigeno zigilatzaile hobeagoa da, beraz,botilaratzeko egokiagoak izan daiteke, elikagaien oxidazioa gehiago mantentzen baitu.
PEF-a polietilenoaren (CH$_2$-CH$_2$)n-ren bariazio bat da,PET-a bezala.

## Jatorriak

"Coca-cola" marka hasi zuen mota honetako proiektu hau lehen aldiz. Proiektu horren emaitza %30-an biomasaz osatutako plastiko bat izan zen, PlantBottle izenekoa.Ideia hau Standfordeko unibertsitateak garatu duenaren antzekoa da. Garapen honetan Coca Cola, Danone eta ALPLA enpresa garapen honetan parte hartu dute. Baina Standfordeko Unibertsitatea lortu zuen plastiko honen sintesia. PlantBottle-a PET bezala kontsideratzen da, bere landare osaketaren portzentaia ez baita oso altua.

## Kanpo Loturak

* Berria Computerhoy aldizkarian
* Standford-en egindako erreportaia
* PlantBottle atera zenean egindako erreportaia

## Kanpo estekak

* Datuak: Q25112485
# PEN/Malamud Saria

PEN/Malamud Saria eta Memorial Reading Ameriketako Estatu Batuetan urtero ematen den saria da. PEN/Faulkner Fundazioak ematen du. Sari horrekin "ipuinaren artearen bikaintasuna" saritu nahi dute. Hautaketa-batzordea PEN/Faulkner-eko zuzendariek eta Bernard Malamuden literatur egikarien ordezkariek osatzen dute. Saria 1988an eman zen lehen aldiz. Saria 145 zentro baino gehiagotan zabaldutako nazioarteko PEN erakundeak babestuta dago. Lehen sariduna John Updike izan zen.

## Saridunak

* 2024 - Ted Chiang
* 2023 - Edwige Danticat
* 2022 - Yoyun Li
* 2021 - Charles Baxter
* 2020 - Lydia Davis
* 2019 - John Edgar Wideman
* 2018 - Joan Silber eta Amina Gautier
* 2017 - Jhumpa Lahiri
* 2016 - Joy Williams
* 2015 - Deborah Eisenberg
* 2013 - George Saunders
* 2012 - James Salter
* 2011 - Edith Pearlman
* 2010 - Edward P. Jones eta Nam Le
* 2009 - Alistair MacLeod eta Amy Hempel
* 2008 - Cynthia Ozick eta Peter Ho Davies
* 2007 - Elizabeth Spencer
* 2006 - Adam Haslett eta Tobias Wolff
* 2005 - Lorrie Moore
* 2004 - Richard Bausch eta Nell Freudenberger
* 2003 - Barry Hannah eta Maile Meloy
* 2002 - Junot Diaz eta Ursula K. Le Guin
* 2001 - Sherman Alexie eta Richard Ford
* 2000 - Ann Beattie eta Nathan Englander
* 1999 - T. Coraghessan Boyle
* 1998 - John Barth
* 1997 - Alice Munro
* 1996 - Joyce Carol Oates
* 1995 - Stuart Dybek eta William Maxwell
* 1994 - Grace Paley
* 1993 - Peter Taylor
* 1992 - Eudora Welty
* 1991 - Frederick Busch eta Andre Dubus
* 1990 - George Garrett
* 1989 - Saul Bellow
* 1988 - John Updike

## Erreferentziak

* ↑ Peggy Whitman Prenshaw (1991). "David Streitfeld 1992". More Conversations With Eudora Welty. Univ. Press of Mississippi. 246 or. ISBN 9780878058655.

## Kanpo estekak

* Datuak: Q1227401
# PDA

PDA, ingelesetik Personal Digital Assistant, laguntzaile digital pertsonala, poltsikoko konputagailua, antolatzaile pertsonala edo poltsikoko agenda elektronikoa izenekin ere ezagutu zena eskuko ordenagailu bat zen, jatorriz agenda pertsonal elektroniko bat (egutegia, kontaktuen lista, ohar kudeatzailea, abisuak, marrazkiak...) eskuzko idazkera errekonozitzeko sistema batekin erabili ahal izateko diseinatu zena.
Gailu horiek desagertu ziren telefono adimentsuak azaldu zirenean, azken hauek mahai gaineko ordenagailuen funtzio asko egin ditzakete (filmak ikusi, dokumentuak sortu, jokoak, posta elektronikoa, Interneten nabigatu, audio fitxategiak entzun...) eta gainera une oro eskura egoten da.
Handheld (eskuko), hand-held computer (eskuko ordenagailu) edo hand-held device (eskuko gailu) ere esan zitzaien indarrean egon ziren garaian.

## Ikus ere bai

* Ordenagailu eramangarri
* Netbook
* Telefono mugikor
* Telefono adimentsu
* Tablet

## Kanpo estekak
### Sistema eragileak

* (Gaztelaniaz) Palm OS (Sarbidea)
* (Ingelesez) Pocket PC
* (Ingelesez) Symbian OS
* (Ingelesez) Ezagutzen linux
* Datuak: Q162768
* Multimedia: Personal digital assistants / Q162768
# Osorkon III.a

Usermaatra Setepenamon-Osorkon edo Osorkon III.a, Egiptoko XXIII. dinastiako faraoi bat izan zen, K.a. 787tik K.a. 759 arte.
Manetonen arabera, Osojo (Sexto Julio Afrikano), edo Osorton (Eusebio Zesareakoa), Taniseko bigarren erregea izan zen. Herakles deitu zuten, eta, Egipto, zortzi edo bederatzi urtez gobernatu zuen.
Amonen Apaiz Goren izan zen Osorkon oinordeko printze ospetsua izan zela uste dute historialari batzuek. Takelot II.a eta Karomama III.a Merytmut erreginaren semea izan zen (Kitchen).
Goi Egipton, 28 urtez gobernatu zuen, Padibastet eta Sheshonq IV.aren armada etsaiak garaitu ondoren, modu suhartsuan erresistitu zutenak euren aitaren autoritatearen aurrean. Osorkonek, bere erregealdiko azken bost urteetan, bere seme Takelot III.arekin elkargobernatu zuen, Karnakeko nilometroko 13. idazkunaren arabera.
Osorkon printzeak, Kronika deituriko dokumentu bat idatzi zuen Karnakeko arkupe bubastiarrean, Tebasen egin zuen guztia kontatzen duten testu multzo batean datzana.
Osorkonen titulatura, Usermaatra Setepenamon, Osorkon Saast Meriamon, Necher-Heqauaset zen (von Beckerath: Kronologia, 194. orrialdea).
* Datuak: Q515584
* Multimedia: Osorkon III / Q515584
# Osorkon IV.a

Aakheperra Setepenamon Osorkon edo Osorkon IV.a Egiptoko XXIII. dinastiako azken faraoia izan zen, K.a. 730 eta K.a. 715 bitartean gobernatu zuelarik, Egiptoko hirugarren tarteko aroan zehar.
Sheshonq V.a faraoia eta Tadibastet II.aren semea izan zen. Tanisko erregea zen eta soilik Niloren deltaren iparrekialdean gobernatu zuen.
Bere erregealdia Antzinako Egipto aldi berean lau dinastiak gobernatzen zuten garai batean hasi zen: Egiptoko XXIII. dinastia, Iuput II.a errege zuena eta Leontopolis hirian gobernatzen zuena, Egiptoko XXIV. dinastia, Tefnakhtek Saisen gobernatzen zuena eta Egiptoko XXV. dinastia, kushita, Pianjy eta Shabakok gobernatzen zutena.
Osorkon IV.a Iuput II.a eta Tafnakhtekin aliatu zen Pianjyren indartzea zapuzteko, Napatako erregea zena. Israel eta Palestinako erregeei laguntzen ere saiatu zen. Azkenean asiriar erregea zen Sargon II.aren adiskidetasuna bilatu zuen arren, opario baliotsuekin, hamabi zaldi bikain kasu.
Osorkonen heriotzarekin Egiptoko XXII. dinastia amaitu zen, aipaturiko XXIII, XXIV eta XXV. dinastien garaikidea zena. Manetonek, XXV. dinastiako faraoi kushtarra zen Shabako, Bokkoris harrapatu eta bizirik erre ondoren Egipton zenbait urtez errege izan zela dio.
* Datuak: Q718214
* Multimedia: Osorkon IV / Q718214
# Osolo udalerria, Elkhart konderria (Indiana)

Osolo udalerria Ameriketako Estatu Batuetako Indiana estatuko udalerri bat da, Elkhart konderrian. Azken zentsuaren arabera 28.769 biztanle zituen, 26.02 milia karratu (67.4 km$^2$) eremuan.

## Ekonomia

2020ko zentsuaren arabera, Osolo udalerriak 11992 etxebizitza zeuden. Per capita diru-sarrerak 28.828 estatubatuar dolar ziren.

## Kanpo estekak

* Datuak: Q7107316
# Osorkon (apaiz gorena)

Osorkon edo "Osorkon printzea" Amonen Apaiz Gorena izan zen Tebasen K.a. 840tik K.a. 785 arte zenbait alditan, Antzinako Egiptoko XXII. dinastiaren garaian.
Ziuraski, Takelot II.a eta Karoma III Meritmuten semeetako bat da (Kitchenen arabera).
Amonen Apaiz Goren izatera Nimlot II.ak bultzatua, tebastarren zati batek inpugnatzen dute, Taniseko errege bezala nahi dutenak bere anaia Sheshonq III.aren ordez. Etsaitasunek eztanda egiten dute eta matxinada indarrez menderatua da. Hamar edo hamabost bat urte irauten duen gerra zibil bat hasten da. Lehen su-eten baten ondoren bi urte igaro baino lehen, tebastarrek gerra berrabiarazten dute, eta Osorkonek Goi Egiptora ihes egiten du. Tanis berreskuratzeko unean, Takelot hil egiten da, eta, bere kargua, erregearen anaia gaztea zen Sheshonq III.ak bete zuen.
Amonen Apaiz Goren bezala, Nimlot II.aren ondorengoa izan zen, eta, Osorkon beraren ondorengoa, Horsiese II.a izan zen.

## Beste hipotesi batzuk

Historialari batzuk, D. A. Aston kasu, Usermaatra-Osorkon, Osorkon III.arekin lotzen dute, Takeloten erregealdiaren 11. urtean, Osorkonek, Tebasen gerra espedizio bat antolatu zuela argudiatuz, non Padibastet I.ak, bere burua gobernari bezala izendatu zuen, Takeloti aurre eginez. Garaipenez betetako kanpaina baten ondoren, Osorkonek zuzendu zituen Tebaseko kontuak (D. A. Astonen arabera).

## Titulatura

| Amonen Apaiz Gorena: | ḥm nṯr tpi n imn rˁ usir kn (Hem Necher Tepi en Amón Ra Usirken) Amon-Raren Apaiz Gorena, Osorkon |
# Osoppo

Osoppo Italiako udalerri bat da. Udineko probintzian kokatuta dago, Friuli-Venezia-Julia eskualdean. 2.782 biztanle ditu, 22,4 kilometro koadroko azaleran banatuta.

## Mugakideak

Osoppok honako udalerri hauekin egiten du muga:
Forgaria nel Friuli Gemona del Friuli San Daniele del Friuli Trasaghis Buja Majano

## Kanpo estekak

* Datuak: Q53297
* Multimedia: Osoppo / Q53297
# Osor

Osor Kataluniako udalerria da, Selva eskualdean eta Gironako probintzian kokatua. 2009ko urtarrilaren 1eko erroldaren arabera 354 biztanle zituen. 52,1 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.243 | 1.137 | 1.160 | 1.276 | 1.229 | 1.201 | 1.041 | 931 | 484 | 494 | 206 | 354 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea.
* Datuak: Q13016
* Multimedia: Osor (Catalonia) / Q13016